શાળામાંથી બાળક ભણીને જતું રહેશે, ત્યારે તે વસ્તુનો ઉપયોગ આવનાર બાળક કરી શકશે. દાતા બાળકને સિધિ ભેટ આપી પોતાની લક્ષ્મીનો યોગ્ય ઉપયોગ કરતા નથી. પરિણામે તેનો ફાયદો આવા બાળકોના પરિવારના સભ્યોને થાય છે. દાતાશ્રી પુણ્ય કમાવા ભલે આમ કરતા હોય, પણ એમ કરવાથી દાતાનો પુણ્ય કમાવવાનો હેતુ એળે જાય છે. પુણ્ય કમાવા તે વસ્તુ અર્થાત ભેટસોગાદ સંસ્થાને પણ આપી શકે છે. સંસ્થા મળેલી દરેક વસ્તુ બાળકના ઉત્થાન માટે જ વાપરવાની છે. તેથી બાળકોને દાન કરવાનો આગ્રહ રાખવાનો કોઈ અર્થ રહેતો નથી. હું દરેક દાતાઓની લાગણીને વંદન કરું છું. અંધ વ્યક્તિને આગળ વધારવા સહાય કરવાની સૌ કોઈની નૈતિક જવાબદારી છે, પરંતુ મદદ કરવાનો હેતુ તેને પગભર કરવાનો હોવો જોઈએ, આર્થિક સહાય કરવાનો નહિ. કોઈ પણ અંધ વ્યક્તિ પ્રત્યે સાહનુભૂતિ દાખવવાથી તે પોતાના પગ પર ઊભો નહિ રહી શકે. તેને પગભર કરવા ઉત્તમ તાલીમ અને શિક્ષણની જરૂરી સેવાઓ પૂરી પાડવી પડશે. આપણી સરકાર સંત સુરદાસ યોજના નીચે થોડી ઘણી આર્થિક સહાય કરી પોતાની જવાબદારી પૂર્ણ કરવાનો સંતોષ ભલે અનુભવતી હોય. પરંતુ સરકારે અંધજનોને સરળતાથી રોજગારી મળી રહે તેવા પગલાં ભરવા જોઈએ. સગવડની સવારી પ્રજ્ઞાપંથીઓને પુનર્વસનના મુકામ સુધી લઈ જઈ શકશે નહિ. મહાત્મા ગાંધી શ્રમદાન કરતા અને કરાવતા હતા. આશ્રમમાં રહેતા દરેક અંતેવાસીઓને પોતાનું કામ જાતે કરવાના નિયમનું પાલન કરાવતા હતા. મહેનતથી મળેલું ધન આપણને ઉન્નત બનાવે છે, પણ દયાથી મળેલું ધન આપણને ભિખારી બનાવે છે. મને મારી કાવ્ય પંક્તિઓ યાદ આવે: